સુરતના અમરોલી પોલીસ સ્ટેશનમાં હાર્દિક પટેલ વિરુદ્ધ રાજદ્રોહનો ગુનો નોંધ્યો હતો. આ કેસની તપાસ કરતાં ક્રાઈમ બ્રાન્ચના અધિકારી એચ. જે. દહિયા દ્વારા સુરતની કોર્ટમાં ચાર્જશીટ રજૂ કરાઈ હતી. અત્રે નોંધનિય છે કે, સુપ્રીમકોર્ટના નિર્દેશ મુજબ આરોપી હાર્દિક પટેલ સામે રાષ્ટ્રદ્રોહના ગુનોની કલમ કાઢી નાખવામાં આવી હતી. ત્યારે આજે ક્રાઈમ બ્રાંચ દ્વારા રાજદ્રોહના ગુનાની કલમો હેઠળ એક હજાર પાનાથી વધુની દળદાર ચાર્જશીટ રજૂ કરવામાં આવી હતી. જેમાં મુખ્યત્વે પોલીસ પર હુમલો કરી હત્યા કરવા અંગે રાજય સરકારના અભિન્ન અંગ એવા પોલીસ તંત્ર પર હુમલો કરવાના વિઝયુઅલ મીડિયાના નિવેદનો, ટ્રાન્સસ્ક્રીપ્ટ ઉપરાંત હાર્દિકના સ્પેકટ્રોગ્રાફીના રિપોર્ટ સહિત અન્ય પંચ સાક્ષીઓની યાદી રજૂ કરાઈ છે. સુરત ક્રાઈમ બ્રાન્ચ દ્વારા કોર્ટમાં રજૂ કરાયેલી ચાર્જશીટમાં ઉલ્લેખ કર્યો છે કે, હાર્દિક પટેલના કોલ ડિટેઈલ રેકોર્ડ(સીડીઆર)માં મીડિયા કર્મીઓને માર મારવો, ઓબીસી સમાજના લોકોને માર મારવાની અને પોલીસ મથકનો ઘેરાવ કરવાની વાતોનું સીડીઆર મળ્યું હતું.